Forskere fra hæmatologisk afdeling står i spidsen for et landsdækkende projekt.

Aalborg sygehus ønsker nu at oprette en biobank, hvor nordjyske borgere kan bidrage med en blodprøve. Formålet med projektet er at finde raske mennesker med forstadiet til knoglemarvskræft, og derved førsøge at forhindre eller udskyde udbruddet af sygdommen. Knoglemarvskræft adskiller sig fra andre kræftformer ved at have et forstadie, kaldet MGUS. Tusindvis af mennesker har MGUS uden at blive syge, men 1-2% af de med forstadiet, udvikler den uhelbredelige knoglemarvskræft. Overlæge Hans E. Johnsen fra Aalborg Sygehus fortæller i en pressemeddelse, at man vil have mulighed for at undgå op mod 80% af de 350 årlige tilfælde af knoglemarvskræft.